הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 91, 2017-07-19 10:05

אלי אלאלוף: בוקר טוב, אנחנו פותחים ישיבה משותפת של ועדת העבודה, הרווחה והבריאות וועדת הסמים בראשותה של תמר זנדברג.

אלי אלאלוף: אנחנו היום ב-19 ביולי 2017, כ"ה בתמוז תשע"ז.

אלי אלאלוף: השעה 10:05.

אלי אלאלוף: הסיבה המרכזית של התכנסותנו זו התחייבות של משרד הבריאות לתת אחת לשנה דוח לוועדה בנושא המאבק בעישון.

אלי אלאלוף: בנוסף לזה יש עוד כמה בקשות שהגיעו לדיון ומצאנו לנכון לצרף אותן לדיון הזה כדי שנהיה יעילים.

אלי אלאלוף: יש הצעה של חברת הכנסת יעל גרמן בנושא הדוח השנתי של מצב העישון, זה מה שאמרתי.

אלי אלאלוף: הצעה שנייה גם של חברת הכנסת יעל גרמן בנושא חוק להיטל התקבולים ממכירת סיגריות.

אלי אלאלוף: נושא רביעי, הצעה לסדר של ציון היום הבינלאומי ללא עישון, של חברת הכנסת תומא סלימאן, יואל רזבוזוב, שניהם לא פה, ואיתן כבל ומירב בן ארי.

אלי אלאלוף: כבודם פה.

אלי אלאלוף: הדיון מתייחס להערה גם ולא נעשה דיון נוסף עבורם.

אלי אלאלוף: אנחנו שמחים שיש פה גם את השר וגם את המנכ"ל שלו.

אלי אלאלוף: זה סימן שמתייחסים מאוד ברצינות להצעות של חברי הכנסת ולוועדה בכלל.

אלי אלאלוף: בבקשה, אדוני השר.

יעקב ליצמן: בוקר טוב, תודה אדוני היושב ראש, היושבת ראש.

יעקב ליצמן: כפי שהצהרתי בעבר, משרד הבריאות, גם אנוכי אישית מאוד חריפים לגבי העישון.

יעקב ליצמן: זה לא אומר גם מדיניות, מה שצריך לעשות ואיך לעשות, אבל עצם הדבר, אני נגד והמשרד נגד העישון.

יעקב ליצמן: יש כל מיני דברים שאנחנו עשינו ונעשה.

יעקב ליצמן: עוד מעט נפרט.

יעקב ליצמן: הדוח שאני צריך להגיש, דוח עישון, אנחנו לא מגישים את זה היום כי יש לנו הערות לגבי הדוח.

יעקב ליצמן: ההערות מתוך פרופסור תמי שוחט שיש לה הערות לגבי הדוח הזה.

יעקב ליצמן: היא כתבה את זה.

יעקב ליצמן: יש את זה לפניי.

יעקב ליצמן: העיקרון של זה אומר שלא הסקר שיש מ-2013 זה הסקר שיש ב-2016.

יעקב ליצמן: זה סוג סקר אחר.

יעקב ליצמן: זה לא בדיוק אותו דבר ולכן אי אפשר למדוד מזה.

יעקב ליצמן: לעומת זאת, בינתיים אנחנו קיבלנו סקר 2017 שזה מראה שיש ירידה מ-2016, אז זה ההבדל ולכן אני לא יכול להגיד כרגע שאני הולך להגיש את הדוח הזה ולא נגיש את זה היום.

יעקב ליצמן: נגיש את זה ברגע שנסיים את כל - - -

אלי אלאלוף: יש לך זמן מוערך?

יעקב ליצמן: קשה לי להגיד כרגע אבל אנחנו נזרז את זה מאוד כי אני רוצה להוציא את זה.

<משה בר סימן טוב: אני אולי אוסיף מילה רק למה ראתה תמי שוחט.

<משה בר סימן טוב: תמי שוחט, צריך לומר פרופסור תמי שוחט.

<משה בר סימן טוב: היום היא ראש ICDC, המרכז הישראלי לבקרת מחלות.

<משה בר סימן טוב: היא פרופסור בעלת שם ומעמד והנתונים שהיא הגישה לנו, אנחנו רואים בשנת 2016 עלייה בלתי מוסברת ובלתי סבירה ביחס לשנת 2015, שאי אפשר להסביר אותה בשום קווי מגמה.

מיקי רוזנטל: אין תאריך להגשת דוח?

יעקב ליצמן: ברגע שנסיים את העבודה.

<קריאה: כתוב בחוק 31 במרץ.

הוועדה למלחמה בנגע הסמים והאלכוהול): רגע, אבל הטענה היא שהנתונים ל-2016 הם לא נכונים או שב-2017 הייתה ירידה יחסית ל-2016?

<משה בר סימן טוב: הנתונים שאנחנו רואים זו עלייה בלתי סבירה שאנחנו לא יודעים להסביר אותה בשום צורה, בשנת 2016 וירידה ב-2017.

הוועדה למלחמה בנגע הסמים והאלכוהול): ירידה יחסית ל-2016?

<משה בר סימן טוב: גם יחסית ל-2016 ובחלק מהמקרים גם ירידה יחסית ל-2015.

<משה בר סימן טוב: אנחנו יכולים לפרסם את זה עכשיו ולבוא ולומר, הנה, אנחנו רואים ירידה והכל בסדר.

<משה בר סימן טוב: אנחנו מעדיפים לעשות עוד איזשהו ניתוח מעמיק של הנתונים וזה ההשלמות שאנחנו ביקשנו לעשות כדי להציג נתונים שלמים.

<משה בר סימן טוב: אני חושב שאם אנחנו נראה בשנה אחת קפיצה של 5% ואחר כך ירידה מסוימת במקרים אחרים, זה פשוט לא סביר.

<משה בר סימן טוב: כל מי שיש לו איזושהי הבנה בסטטיסטיקה, יראה את הנתונים, יבין שזה לא יכול להיות.

<משה בר סימן טוב: במקום שנציג נתונים שאנחנו חושבים שיש איתם בעיות קשות, אנחנו מעדיפים לקחת עוד פרק זמן קצר כדי להשלים את העבודה המקצועית.

<משה בר סימן טוב: כל הנתונים יוצגו בשקיפות מלאה לחברי הוועדה עם כל ההסברים שיש לגבי הדבר הזה.

<משה בר סימן טוב: מה שיש עכשיו, לא מסתדר ולא סביר שיש עלייה כזאת גדולה ב-2016.

אלי אלאלוף: אפשר לקבוע שנקיים דיון מייד אחרי הפגרה, למרות שתדעו שבפגרה אנחנו עובדים.

יהודה גליק: השאלה אם יש 1.2 מיליון מעשנים או 1.3 מיליון מעשנים היא כל כך לא רלוונטית.

יעקב ליצמן: אדוני, זה לא הנושא.

יעקב ליצמן: הנושא זה המדד איך שמדדו אז.

יעקב ליצמן: המדד שמדדו היום זה סוג אחר לגמרי.

יעקב ליצמן: אני מניח, אם היה אותו מדד והייתה ירידה, לא היית מדבר.

יעקב ליצמן: אני מניח שאם היה אותו מדד והייתה עלייה, אני לא הייתי מדבר, אז בוא נחכה קצת.

מיקי רוזנטל: אדוני, רק הערה קטנה.

מיקי רוזנטל: אנחנו הרי כולם רוצים שפחות אנשים יעשנו.

מיקי רוזנטל: אני חושב שההערה של חבר הכנסת גליק היא נכונה כי בוא נדבר על מה עושים כשנוריד את העישון, גם אם הסטטיסטיקה טענה.

יעקב ליצמן: זה אמרתי כן.

אלי אלאלוף: חבר'ה, זה רק פתיח.

יעקב ליצמן: אמרתי, היות שאני צריך להגיש דוח.

יעקב ליצמן: הסיבה שלא הגשתי דוח עכשיו, אני מסביר מה עושים.

יעקב ליצמן: אין שום בעיה, אני לא יכול להיכנס לפרטים.

אלי אלאלוף: אוקיי, בבקשה, בוא נמשיך.

יעקב ליצמן: אז בואו נתחיל בכמה דברים שעושים ועשו.

יעקב ליצמן: צו לתיקון התוספת לחוק בנושא הגבלות שימוש בטבק במרחב הציבורי נמצא בתהליך מתקדם.

יעקב ליצמן: אנחנו העברנו את הטיוטה לכל הגורמים הרלוונטיים לפני משרד המשפטים.

<משה בר סימן טוב: זה ב-RIA.

יעקב ליצמן: ואנחנו מקווים שבהקדם החוק הזה יסתיים.

יעקב ליצמן: נפרט כרגע איזה דברים נכללים בתוך החוק הזה.

יעקב ליצמן: קביעת איסור עישון במקומות בהם נערכים אירועים והופעות תחת כיפת השמיים, אז אנחנו אוסרים את זה.

יעקב ליצמן: זה בחוק הבא.

יעקב ליצמן: קביעת איסור עישון בכל מקום, במתחם של בית חולים, במרפאה, לרבות מחוץ למבנים, למעט איסורי עישון מוגדרים ומרוחקים וככל שיקבעו בו מחלקות סגורות.

יעקב ליצמן: הוראת שעה לשלוש שנים.

יעקב ליצמן: זאת אומרת, כל המקומות האלו יאסרו חוץ מאיפה שזה מוגדר, מיוחד רק - - -

נחמן שי: זה בתהליך?

יעקב ליצמן: זה בתוך החוק הזה.

<משה בר סימן טוב: אני אסביר.

<משה בר סימן טוב: זה צו שהשר מוסמך לקבוע.

<משה בר סימן טוב: השר כבר קבע מה הוא רוצה.

<משה בר סימן טוב: עכשיו התהליך הממשלתי זה שזה עובר RIA, עובר למשרד המשפטים והשר חותם.

עבדאללה אבו מערוף: זה יהיה גם במקומות שמותר לעשן?

יעקב ליצמן: איפה שיהיה לי מותר, אז מותר, אבל חוץ מזה כל המקומות אסורים.

<משה בר סימן טוב: הצו קובע את המקומות שבהם זה אסור.

עבדאללה אבו מערוף: יישאר מקום מותר בבית חולים?

<משה בר סימן טוב: ברור.

<משה בר סימן טוב: הצו מרחיב את האיסור.

יעקב ליצמן: ג.

יעקב ליצמן: קביעת איסור עישון במקומות המשמשים לפעולה גופנית, לספורט, גם אם לא במבנה, באזור הכניסה לגן הילדים, בגני שעשועים ציבוריים שמיועד לילדים, באזור הכניסות והיציאות למשרד ממשלתי בטווח של 10 מטר מהכניסות והיציאות.

יעקב ליצמן: ד.

יעקב ליצמן: הוספת איסור עישון בחניון מקורה, בגני חיות.

יהודה גליק: חניון מקורה פלוס גני חיות.

<משה בר סימן טוב: שני מקומות.

יעקב ליצמן: אנחנו כרגע בהליך הכנת תיקון נוסף אשר יכלול איסור מוחלט של חדרי עישון, מספר מקומות בהם העישון אסור כיום אך יש אפשרות להקצאת אזור ואנחנו הולכים להגביל את זה: קולנוע, תיאטרון, ספרייה, מוסד להשכלה גבוהה, תחנה מרכזית, תחנת רכבת, מסעדות ובתי קפה, אצטדיון, סניף בנק ודואר, מקומות עבודה, קניון, אולם שמחות.

יהודה גליק: כנסת.

<משה בר סימן טוב: זה דרמטי.

יעקב ליצמן: זה דבר מאוד חריף.

יהודה גליק: יש חוק על משרדי ממשלה.

<משה בר סימן טוב: הכנסת זה מקום עבודה.

יעקב ליצמן: המנכ"ל ידבר עם יושב ראש הכנסת, אם הוא מתנגד לזה או מסכים לזה.

יעקב ליצמן: אם היושב ראש מסכים אז אני מבקש להכניס גם את הכנסת.

יעקב ליצמן: זה תלוי ביושב ראש.

יעקב ליצמן: אם הוא מסכים, אין לי שום בעיה עם זה.

אלי אלאלוף: אני יכול לנחש.

אלי אלאלוף: הוא יסכים.

יעקב ליצמן: בסדר, אבל אני לא יכול לעשות משהו בכנסת בלי ההסכמה של היושב ראש.

יעקב ליצמן: בית אבות, דיור מוגן, תיקון לנוסח הקיים.

יעקב ליצמן: כל מקום, בית אבות או דיור מוגן למעט חדר מגורים שלא גר בו מי שאינו מעשן.

יעקב ליצמן: 2.

יעקב ליצמן: חדר נפרד לחלוטין שהוקצה לעישון בידי הנהלת המקום או אם הוקצה, בלבד שיש סידור אוורור תקינים והעישון בו לא גורם למטרד לאחרים.

יעקב ליצמן: יש עכשיו שורה גדולה.

יעקב ליצמן: אדוני המנכ"ל, אתה תפרט את הדברים האחרים.

יעקב ליצמן: אני גם נתתי הוראה.

יעקב ליצמן: יש אתר למשרד הבריאות, מה שנקרא "קול הבריאות", אתר שאנשים מצלצלים ומקבלים מענה לכל מיני דברים.

יעקב ליצמן: כשאנשים מחכים ל"קול הבריאות" בתור, נתתי הוראה להכניס שם פרסום נגד העישון, בהקלטה, שבינתיים כשמחכים, שישמעו נגד העישון.

יעקב ליצמן: פניתי לשר האוצר.

יעקב ליצמן: אני בעד העלאת מיסים של הסיגריות.

יעקב ליצמן: ביקשתי גם העלאה על גלגול.

יהודה גליק: אייקוס.

יעקב ליצמן: אייקוס, אני FDA.

יעקב ליצמן: אני אמרתי את זה.

יעקב ליצמן: אני מחכה.

יעקב ליצמן: מה שאמרתי בפעם הראשונה, אני עדיין - - - אני מבקש שהמנכ"ל ירחיב את הדברים הנוספים.

<קריאה: האם קיבלתם תשובה משר האוצר?

יעקב ליצמן: לא קיבלתי תשובה.

עבדאללה אבו מערוף: סליחה כבוד היושב ראש, כל ההגבלות והאיסורים גם צריכים להתייחס לנרגילות.

<משה בר סימן טוב: מוצרי עישון, כן.

מיקי רוזנטל: במגזר הערבי ציבור המעשנים כפול מהמגזר היהודי.

עבדאללה אבו מערוף: אני יודע.

מיקי רוזנטל: וחלקם מעשן נרגילות.

<משה בר סימן טוב: בלי קשר, הקצנו כסף לתכנית ייעודית למגזר הערבי.

<משה בר סימן טוב: אנחנו מודעים שבמגזר הערבי, בעיקר בקרב הגברים - - -

יעל גרמן: כמה הקצתם, משה?

<משה בר סימן טוב: 1.5 מיליון שקלים גם להסברה, גם לפעילות, קידום בריאות ודברים אחרים.

<משה בר סימן טוב: כמו שאנחנו עובדים איתם באופן ממוקד גם על נושאים אחרים, אנחנו עובדים גם על הדבר הזה.

<משה בר סימן טוב: בהמשך למה שהשר אמר, השר דיבר על הקו הטלפוני.

<משה בר סימן טוב: אנחנו גם מתחילים הליכים של לצאת למכרז לקו גמילה לאומי, מה שנקרא quitline, שאנשים שרוצים להיגמל מעישון יוכלו להתקשר לקו הזה ולקבל תמיכה וסיוע.

הוועדה למלחמה בנגע הסמים והאלכוהול): של המשרד?

<משה בר סימן טוב: של המשרד.

<משה בר סימן טוב: יש כיום של קופות החולים.

<משה בר סימן טוב: חלקן עושות את זה, חלקן לא עושות את זה.

<משה בר סימן טוב: אנחנו רוצים שיהיה לכולם באופן לאומי.

<משה בר סימן טוב: אנחנו נצטרך להקצות גם לזה משאבים ואנחנו מתחילים עכשיו את הליכי המכרז לדבר הזה.

<משה בר סימן טוב: השר דיבר על המיסוי.

<משה בר סימן טוב: אנחנו רוצים להסמיך מפקחים.

<משה בר סימן טוב: בבתי חולים היום הפיקוח נמצא ברמת השלטון המקומי.

<משה בר סימן טוב: אנחנו רוצים לשים גם בבתי חולים.

<משה בר סימן טוב: אנחנו בוחנים את האופציה.

<משה בר סימן טוב: זו אופציה שנצטרך לבחון אותה גם עם משרד המשפטים, לעשות איזושהי חולייה של המשרד שתהיה חולייה ארצית.

יעקב ליצמן: של בתי החולים כפוף למשרד.

<משה בר סימן טוב: שכפוף למשרד, כן.

<משה בר סימן טוב: שלא נהיה תלויים רק בשלטון המקומי.

יעקב ליצמן: בשלטון המקומי לצערי האכיפה לא - - -

מיקי רוזנטל: אחת הבעיות זה האכיפה.

יעקב ליצמן: כן, לא עושה.

<משה בר סימן טוב: ואז נראה, אולי גם נרחיב את זה לעוד אזורים.

<משה בר סימן טוב: הדבר הנוסף זה תיקון החוק להגבלות פרסום ושיווק על מוצרי טבק, שהדבר שהשר קידם אותו בעבר, שכל מי שמפרסם יצטרך להקצות שטח פרסום נגדי.

מיקי רוזנטל: אפשר שאלה בכל אופן בעניין הזה?

אלי אלאלוף: תן לו לסיים.

מיקי רוזנטל: לא, הוא מדבר על הפרסום.

מיקי רוזנטל: אני רוצה לשאול אם זה כולל גם אינטרנט וכו'.

יעקב ליצמן: כן, כן.

יעקב ליצמן: עוד מעט תשמע.

<משה בר סימן טוב: האמת שזה היה משפט שכתוב לי פה, זה גם שבאמת ההוראה תהיה תקפה גם בעיתון וגם באינטרנט.

<משה בר סימן טוב: גודל האזהרה על קופסת הסיגריות יגדל ל-20%.

<משה בר סימן טוב: יאסור ייצור ושיווק של מוצרי מזון או צעצועים הדומים למוצר טבק, יאסר על חברות לחלק מוצרי טבק ללא תמורה.

<משה בר סימן טוב: זה תיקון לחוק שאנחנו נעשה.

<משה בר סימן טוב: לא יוכלו לחלק טבק ללא תמורה או בעבור הצטרפות לרשימת דיוור ודברים מהסוג הזה, קידום מכירות.

<משה בר סימן טוב: חברות הטבק יחויבו לדווח לשר הבריאות על תכולתם של מוצרי טבק ורעילותם של המרכיבים.

<משה בר סימן טוב: עכשיו אני רוצה רגע לעשות זום אאוט על העניין.

<משה בר סימן טוב: כשאנחנו מסתכלים על עישון, יש שלושה נדבכים שעליהם הדבר הזה עומד: בעיניי, ולא בגלל שאני כלכלן, הדבר הכי חשוב זה הנגישות הכלכלית למוצר וככל שאנחנו נהפוך את המוצר הזה ליותר יקר, ככה אנשים יעשנו פחות.

<משה בר סימן טוב: זה מוכח מחקרית בכל מקום.

<משה בר סימן טוב: זה דבר אחד.

<משה בר סימן טוב: דבר שני זה להגביל את המקומות שבהם אפשר לעשן.

<משה בר סימן טוב: ככל שאפשר לעשן בפחות מקומות, ככה פחות אנשים מעשנים ולכן אנחנו מתקנים את הצו.

<משה בר סימן טוב: הדבר השלישי זה פרסום, שיווק ודברים אחרים וגם בדברים האלה אנחנו נוגעים.

<משה בר סימן טוב: הדבר האחרון זה באמת המעגל של האכיפה, שהוא רואה שכל הדברים שאנחנו קובעים אותם אכן מתקיימים, וגם לזה אנחנו מתייחסים, לכן זה העקרונות שעליהם עומדת התכנית.

אלי אלאלוף: בבקשה.

הוועדה למלחמה בנגע הסמים והאלכוהול): טוב, תודה רבה אדוני היושב ראש על קיום הישיבה וגם על ההיענות לערוך ישיבה משותפת, לשר ולמנכ"ל באמת על ההופעה כאן.

הוועדה למלחמה בנגע הסמים והאלכוהול): אני מסכימה שהופעה משותפת מעידה על חשיבות הנושא וכמובן לכל צוות המשרד.

הוועדה למלחמה בנגע הסמים והאלכוהול): תראו, אדוני המנכ"ל, חלק גדול, אם לא כל מהדברים שדיווחת עכשיו זה דברים שפרסמת לא מזמן, לפני כמה חודשים במסגרת תכנית המנכ"ל להתמודדות עם העישון.

הוועדה למלחמה בנגע הסמים והאלכוהול): אמרת זום אאוט ואני רוצה רגע לעשות את הזום אאוט עוד יותר החוצה.

הוועדה למלחמה בנגע הסמים והאלכוהול): הזום אאוט הוא כזה.

יעקב ליצמן: מה זה זום אאוט?

<משה בר סימן טוב: להסתכל מלמעלה.

מיקי רוזנטל: ממעוף הציפור.

הוועדה למלחמה בנגע הסמים והאלכוהול): יותר בגדול.

יעקב ליצמן: מה זה מעוף הציפור?

<קריאה: ממבט כולל.

יעקב ליצמן: אי אפשר להגיד את זה פשוט?

<קריאה: כי זה הביטוי בעברית התקנית, אדוני.

מיקי רוזנטל: מעוף הציפור זה ביטוי בעברית.

הוועדה למלחמה בנגע הסמים והאלכוהול): אתה אמריקאי, אז רציתי שיהיה לך נוח.

יעקב ליצמן: לאמריקאי לא אומרים מעוף הציפור.

הוועדה למלחמה בנגע הסמים והאלכוהול): תראו, מדינת ישראל עד שנות ה-80 המאוחרות הובילה בצעדים שהיא נקטה נגד עישון, אם זה בתחילה שהיה בזמנו, בתחילת המגבלות, חוק איסור עישון במקומות ציבוריים, המגבלות על פרסום כולל המגבלות התכניות וכולל האזהרות על החפיסות וכל הדברים האלה.

הוועדה למלחמה בנגע הסמים והאלכוהול): איפשהו בין שנות ה-80 המאוחרות, מדובר על לפני כבר כמעט שלושים שנה, לאורך שנים מדינת ישראל נרדמה במהלך הדרך והיום אנחנו בין המדינות שמשתרכות מאחור מבחינת הצעדים נגד עישון.

הוועדה למלחמה בנגע הסמים והאלכוהול): הרבה מדינות העולם בהמלצת הגורמים המקצועיים וגורמים אזרחיים, חלקם הנציגים הישראלים שיושבים פה, גם ההסתדרות הרפואית, גם המועצה למניעת עישון, האגודה למלחמה בסרטן, הרבה מהגורמים האזרחיים שיושבים פה עומדים בקו אחד עם גורמים עולמיים בעולם בדיוק בשלושת התחומים שדיבר עליהם המנכ"ל: אחד, זה המיסוי.

הוועדה למלחמה בנגע הסמים והאלכוהול): דרך אגב, אני חייבת לשים כאן כוכבית כי זה לא תמיד מתנהג ככה, מה שיותר יקר פחות קונים, אלא יש פה גם את הנושא של מס על עניים.

הוועדה למלחמה בנגע הסמים והאלכוהול): צריך לקחת את זה בחשבון.

הוועדה למלחמה בנגע הסמים והאלכוהול): אני בעד העלאת מיסוי.

הוועדה למלחמה בנגע הסמים והאלכוהול): אני חושבת שצריך להקשות על הנגישות, אבל זה לא יכול להיות הצעד היחיד כי זה בסופו של דבר זה יתורגם למס נוסף על עניים שפשוט יוציאו יותר מי שמכורים.

יעקב ליצמן: אני חושב שזו המחשבה של שר האוצר.

הוועדה למלחמה בנגע הסמים והאלכוהול): אז אני לא יודעת, כי ראינו את הקפיצה גם בטבק לגלגול, ואת זה חבר הכנסת גליק מוביל.

הוועדה למלחמה בנגע הסמים והאלכוהול): אני חושבת שהצעד שלכם כן למסות הוא נכון, אבל אני שמתי על זה כוכבית רק כדי להגיד שבלי הצעדים האחרים זה לא יכול להיות הצעד היחיד.

הוועדה למלחמה בנגע הסמים והאלכוהול): שני הדברים הנוספים, אחד זה המקומות שבהם מותר או אסור לעשן.

הוועדה למלחמה בנגע הסמים והאלכוהול): זה בעצם הדבר היחיד שכרגע הוא קונקרטי מבחינת הצעדים שהראיתם לנו, שקורה כרגע, והוא צעד, אני חייבת לומר, מאוד מינורי.

הוועדה למלחמה בנגע הסמים והאלכוהול): הוא לא מרחיק לכת.

<משה בר סימן טוב: לאסור חדרי עישון במסעדות?

הוועדה למלחמה בנגע הסמים והאלכוהול): זה קיים היום בחוק העישון.

<משה בר סימן טוב: כל מסעדה שאני נכנס אליה, יש בה חדר עישון.

<משה בר סימן טוב: זה לא נכון.

הוועדה למלחמה בנגע הסמים והאלכוהול): בסדר, זה מבורך, זה חשוב.

<משה בר סימן טוב: לאסור במסעדות, לאסור באוניברסיטה, בתיאטרון, בקולנוע.

הוועדה למלחמה בנגע הסמים והאלכוהול): זה מבורך מאוד, זה חשוב, אבל קח בחשבון שבוועדה צמודה כאן רק ביום שני קידמנו חוק עם השילוט האחיד הזה והשלט של "אסור לעשן" נכנס לתוך חמש הוראות שונות ואפילו לא מיוחד, כולל לא דרך אגב באולמות שמחות שהיה לנו שם מחלוקת.

<קריאה: נכון, בניגוד לעמדתנו.

הוועדה למלחמה בנגע הסמים והאלכוהול): כן.

יעל גרמן: הגשתם הסתייגות?

<קריאה: לא.

יעל גרמן: למה?

<קריאה: על מה הסתייגות?

יעל גרמן: הסתייגות על כך שלא יאחדו את השילוט של "אסור לעשן", מפני שעל ידי כך אתה ממזער - - -

אלי אלאלוף: יש שילוט היום בעסקים שמצרפים מספר איסורים ביחד כולל העישון.

יעקב ליצמן: אין לי בעיה.

הוועדה למלחמה בנגע הסמים והאלכוהול): יש לנו כרגע מחלוקת על הנושא של אולמות השמחות.

הוועדה למלחמה בנגע הסמים והאלכוהול): השלטים של איסור עישון באולמות אירועים.

יעקב ליצמן: אנחנו אמרנו על זה עכשיו.

הוועדה למלחמה בנגע הסמים והאלכוהול): אני מדברת על השילוט.

<קריאה: אז הוא אמר שהוא יגיש הסתייגות.

הוועדה למלחמה בנגע הסמים והאלכוהול): מצוין.

הוועדה למלחמה בנגע הסמים והאלכוהול): זה הדבר על האיסור, אבל יש עוד צעדים כמו לדוגמא מקומות כמו גני שעשועים, מקומות פתוחים.

יעקב ליצמן: כל הדברים כתבנו.

הוועדה למלחמה בנגע הסמים והאלכוהול): זה בתוך התקנות?

<משה בר סימן טוב: זה בצעד הראשון, גני ילדים, גני שעשועים, כניסות ויציאות למשרד ממשלתי, חניונים.

הוועדה למלחמה בנגע הסמים והאלכוהול): והנושא החשוב ביותר והוא הנושא של איסור שיווק ופרסום.

הוועדה למלחמה בנגע הסמים והאלכוהול): אני יודעת שהשר מתנגד.

הוועדה למלחמה בנגע הסמים והאלכוהול): אני לא יודעת למה, אבל באופן אישי מתנגד לנושא של התמונות על החפיסות.

הוועדה למלחמה בנגע הסמים והאלכוהול): מדינות העולם התקדמו לתמונות הרבה יותר מפחידות ומבהילות וזה הוכח אפקטיבית.

הוועדה למלחמה בנגע הסמים והאלכוהול): מדינות העולם התקדמו לחפיסות אחידות ולא ממותגות ואפילו עשו משאל מה הצבע הכי מגעיל ודוחה כדי להפחית את העישון.

הוועדה למלחמה בנגע הסמים והאלכוהול): מדינות העולם אסרו על פרסום במדיה הממומנת, במדיה הקנויה באופן הרבה יותר גורף ממה שקיים בישראל.

הוועדה למלחמה בנגע הסמים והאלכוהול): מדינות בעולם, הנושא של קידום מכירות כמו שהיה בהר מירון שראינו ובאירועי פתיחת שנה בימי סטודנטים וכל הדברים האלה.

יעקב ליצמן: גבירתי, אסרנו את זה במירון.

יעקב ליצמן: זה לא היה על דעתנו.

<משה בר סימן טוב: זה לא חוקי.

יעקב ליצמן: זה לא חוקי והבהרנו להם חד משמעית שאסור לעשות את זה.

הוועדה למלחמה בנגע הסמים והאלכוהול): נכון, אבל הם מוצאים כל מיני דרכים תמורת השתתפות בשאלון ולמלא איזה משפט וכל הדברים האלה.

<משה בר סימן טוב: זה בדיוק מה שהקראנו.

הוועדה למלחמה בנגע הסמים והאלכוהול): אבל אתם תשנו את החוק כדי שזה יכיל את הדברים האלה?

<משה בר סימן טוב: כן, תיקון החוק, הגבלת מוצרי שיווק ומוצרי טבק.

אלי אלאלוף: יש לי רשימה מסודרת.

אלי אלאלוף: נחמן שי, בבקשה.

יעל גרמן: מה עם ההצעה שלי לסדר, אדוני היושב ראש?

יעל גרמן: יש לי שתי הצעות לסדר.

נחמן שי: אולי תיתן ליעל קודם?

אלי אלאלוף: תנו לי לנהל את הישיבה, ברשותכם.

אלי אלאלוף: נחמן שי, בבקשה.

<קריאה: היא באמת הציעה את ההצעה.

אלי אלאלוף: ציינו את זה וזה יהיה בדיון.

אלי אלאלוף: הדיון משולב, קודם כל הדוח של שר הבריאות על נושא העישון ואחר כך נגיע לזה.

אלי אלאלוף: נחמן שי, בבקשה.

נחמן שי: תודה לך, תודה לשר ולמנכ"ל.

נחמן שי: תראו, אני הבנתי שהדוח לא מוכן והוא מבשר על ירידה אחרי עלייה, ולכן אתם מבקשים לבדוק ולא להסתדר לכם עם התיאוריות הסטטיסטיות, אבל בחיים אני רואה יותר אנשים מאשר אי פעם בעבר, מעשנים.

נחמן שי: זה הכי אמפירי שיכול להיות וכל אחד יכול להעיד על כך שיש עלייה בעישון בחברה הישראלית.

נחמן שי: אני רוצה לציין לצורך העניין שאשתי עוסקת בניסיונות נואשים לגמול מעישון, שזה פרוייקטים שמתנהלים באמצעות קופות החולים וגם כן לצערי הרב מאוד קשה לעודד אנשים להשתתף בפרוייקטים שתכליתם לגמול אותם מאחת הסכנות הכי גדולות לחייהם, ואנחנו כולנו במשפחה שותפים למאמץ הזה.

נחמן שי: אני באמת אומר לך, השר, אני לא מרגיש שאתה הכרזת מלחמה על העישון.

נחמן שי: אני אומר לך את זה בגלוי.

נחמן שי: אני יודע שכשאתה רוצה להוביל משהו, אתה יודע איך לעשות את זה ועשית את זה בנושאים אחרים.

נחמן שי: החלטת ש-MRI זו משימה לאומית וכו'.

נחמן שי: כאן מדובר בהצלת נפשות באמת.

נחמן שי: אין לזה הגדרה אחרת.

נחמן שי: כל אחד בחדר הזה יודע שמי שמעשן מקצר את חייו או את חייה במודע כנראה.

נחמן שי: יהיו כאלה שיגידו, אל תתערבו לנו כי עניין שלנו אישי, אני יכול לעשות עם חיי מה שאני רוצה.

נחמן שי: התשובה היא לא, בגלל שכשחייך או חייך מתקצרים, החברה כולה מזדעקת כדי לעזור לך ונושאת על גבה את ההוצאות הרפואיות של הטיפולים והאשפוזים וכל מה שבא אחר כך בעקבות העישון.

נחמן שי: אם אנחנו רוצים להקל על המשא הכבד של מערכת הבריאות במדינת ישראל, שאתה נושא בה, הנה נקודה מובהקת שאפשר להציל היום אנשים, בעיקר אצל הצעירים ששם אחוזי העישון תמיד יותר גבוהים, אצל החברה הערבית שבה האחוזים הם בכלל מפוצצים, אתה יודע את זה, עוד יותר גבוה.

נחמן שי: זו גם תופעה של חברות במצוקה וכן הלאה, שלפעמים קשה להם למצוא פעילויות אחרות אז הם פורקים את זה בעישון.

נחמן שי: זה צריך להיות הפרוייקט אולי המוביל במשרד הבריאות ואני לא מקבל את הרושם הזה.

נחמן שי: יש למשל את סוגיית הסיגריות האלקטרוניות שגם היא תחליף מוזר, גם כן טריק כזה של חברות הטבק כדי להגניב מוצר חדש שבסופו של דבר מרעיל כמו המוצר הקיים.

מיקי רוזנטל: הם עדיין מפרסמים כאילו שזה לא סיגריות.

נחמן שי: זו סיגריה לכל דבר.

נחמן שי: ברור שתעשיות הענק האלה שמשופעות במזומנים יעשו כל תרגיל שהן יכולות כדי לשמור על הנתח שלהן בשוק, ואם הן רואות שהן קצת יורדות בעישון טבק, אז הן ימציאו משהו חדש, אבל בסופו של דבר הנזק הוא אותו נזק.

נחמן שי: הנזק הוא לא רק אינדיבידואלי, הוא לאומי, ואני אומר עוד פעם, אני קורא שתכריזו מלחמה, תשתמשו במשאבים שלכם, בכספים שיש לכם.

נחמן שי: אם לא, אז בכספים אחרים.

נחמן שי: אני חושב שהכנסת תבוא לעזור לכם כדי להציל מיליוני אנשים מסכנת החיים שמצפה להם.

נחמן שי: תודה רבה.

אלי אלאלוף: בבקשה, מיקי רוזנטל.

מיקי רוזנטל: תודה רבה אדוני.

מיקי רוזנטל: המצב הוא חמור.

מיקי רוזנטל: זה הממית מספר 1 וגורם מספר 1 למוות בישראל.

מיקי רוזנטל: מדובר באלפים של אנשים.

מיקי רוזנטל: אין שאלה לגבי הנזקים.

מיקי רוזנטל: השאלה היא רק לגבי הפתרונות.

מיקי רוזנטל: נחמן אמר זה גם, יש תחושה שהמשרד איננו אגרסיבי במאבקו בעניין הזה, כי יש שורה של דברים שהוצאו.

מיקי רוזנטל: אני לא אומר שכולם חכמים וכולנו נבונים וצריך לאמץ את כולם, אבל הם מקובלים במדינות המערב.

מיקי רוזנטל: חלק מהם למשל מאפשר לתבוע את חברות הסיגריות על הנזקים שהם עשו.

מיקי רוזנטל: הרי זה עולה לנו מיליארדים כל שנה.

יעקב ליצמן: מי מפריע?

מיקי רוזנטל: החוק.

מיקי רוזנטל: צריך לתיקון החוק, אדוני.

מיקי רוזנטל: אם אתה מאפשר את זה, אני מביא לך את ההצעה.

מיקי רוזנטל: צריך תיקון לחוק שיאפשר תביעה של חברות הסיגריות.

מיקי רוזנטל: זה עולה לנו מיליארדים לטפל בנזקים.

יעל גרמן: יש הצעת חוק כזו.

מיקי רוזנטל: יש אפילו הצעות חוק כאלו.

מיקי רוזנטל: לא חשוב.

מיקי רוזנטל: אם אתה תומך בזה, תוביל את זה אתה.

מיקי רוזנטל: אנחנו לא רוצים שום קרדיט, אנחנו רק רוצים שאפשר יהיה לתבוע את חברות הסיגריות ואז יכול להיות שאנחנו נצמצם את זה, וזה לא עולה כסף.

מיקי רוזנטל: זה רק תיקון בחוק.

אלי אלאלוף: לנקודה הספציפית הזאת, וכולנו ודאי נסכים לעשות את התיקון, אני בעד שנעשה את התיקון.

מיקי רוזנטל: אדוני יוביל את זה.

אלי אלאלוף: אחת ההחלטות הראשונות היום, אנחנו נוביל את התיקון הזה.

מיקי רוזנטל: אני אדבר על שלוש סוגיות רחבות של העניין הזה.

מיקי רוזנטל: הסוגיה השנייה נוגעת לפרסום הגורף, כן או לא.

מיקי רוזנטל: אדוני אימץ את המדיניות של מודעה תמורת מודעה או שטח תמורת שטח.

מיקי רוזנטל: אני אומר לך בצער רב שחברות הסיגריות מובילות תמיד על הציבור וודאי על משרדי הממשלה בעניין הזה.

מיקי רוזנטל: הטריקים שהם עושים הם אין סופיים.

מיקי רוזנטל: אנחנו לא נוכל להתמודד עם זה.

מיקי רוזנטל: בין היתר אני ציינתי את הדבר הזה שהם היום עושים פרסום סמוי בהיקפים שאנחנו אפילו לא יכולים לקלוט.

מיקי רוזנטל: הם לוקחים עיתונאים, ידיעות אחרונות ומאתר וואלה והם מסיעים אותם לתאגידי הטבק והם משלמים להם כסף שהם יכתבו בעד האייקוס או יכתבו שעישון לא מסוכן וכל מיני.

מיקי רוזנטל: גם אצל העיתונאים יש הרבה בעיות, תאמין לי, וכל מיני טריקים כאלה שאם אנחנו לא נגיב - - -

יעקב ליצמן: כל זה לא נוגע אלי.

יעקב ליצמן: מה שנוגע אלי זו המדיניות שלי.

יעקב ליצמן: אני לא בעד לעשות איסור גורף.

יעקב ליצמן: אני אמרתי שכל מודעה שרוצים, למשל התפרסמו ביום שישי בעד העישון, אז הוא צריך לפרסם ביום שישי נגד עישון, באותו גודל, ואז העיתונים ירוויחו.

מיקי רוזנטל: ההצעה שלכם לא עוסקת בפרסום סמוי, למשל.

מיקי רוזנטל: מה נעשה?

מיקי רוזנטל: אחר כך נשלח איש לתאגידי הטבק שיגיד שזה פויה?

מיקי רוזנטל: אני אומר לך, היום דרכי הפרסום הן כל כך מתוחכמות שזה לא נותן מענה.

מיקי רוזנטל: אני אומר לך אדוני, אני חולק עליך בסוגיה.

מיקי רוזנטל: אני חושב שצריך לעשות איסור גורף.

מיקי רוזנטל: אתה אומר איסור חלקי.

<משה בר סימן טוב: לוקחים עיתונאי ומסיעים אותו.

מיקי רוזנטל: כן, צריך לאסור את זה בחוק.

יעקב ליצמן: אני לא בטוח מי יוריד יותר מהר את הפרסום, אני או לפי שאיך שאתם רוצים.

מיקי רוזנטל: תקשיב, אני רק אומר לך, אני קצת מתמצא בזה.

מיקי רוזנטל: הפרסום היום הוא הרבה יותר מתוחכם.

מיקי רוזנטל: רובו הוא שאתה לא רואה אותו כמודעה.

מיקי רוזנטל: אם חברת הטבק לצורך העניין משלמת למערכת, היא אומרת, לא רוצה מודעה, אני רוצה שתעשה כתבה על איזה מחקר שעשינו, אז אתה לא יכול אחר כך להתמודד עם הדבר הזה וזו רק דוגמא.

מיקי רוזנטל: אני יכול להביא לכם עשרות דוגמאות.

<קריאה: תוכן שיווקי.

מיקי רוזנטל: תוכן שיווקי קוראים לזה, פרסום סמוי, והדבר הזה הוא בעייתי במיוחד בתחום הסיגריות.

מיקי רוזנטל: אז זה הדבר השני שאני אומר לך.

מיקי רוזנטל: המענה שלכם הוא לא שלם.

מיקי רוזנטל: אתה לא רוצה לאמץ את איסור פרסום גורף.

יעקב ליצמן: אתה רוצה את כל התורה כולה על רגל אחת?

מיקי רוזנטל: לא, אני רק מעיר את ההערות שלי, אדוני.

יעקב ליצמן: אני אומר לך, ואהבת לרעך כמוך.

מיקי רוזנטל: מאה אחוז.

מיקי רוזנטל: הדבר השלישי זה כן נוגע לאייקוס.

מיקי רוזנטל: אתה הודעת שעד שה-FDA יודיע מה קורה עם הדבר הזה, אנחנו נאסור את השיווק של זה בארץ.

יעל גרמן: ה-FDA גם אוסר.

מיקי רוזנטל: הכללים זה כללים של סיגריות.

יעקב ליצמן: רגע, צריך להבהיר.

יעקב ליצמן: החברה לקחה על עצמה להכליל איסור, לא יודע בדיוק איזה דברים - - -

<קריאה: ליישר קו עם סיגריה.

יעקב ליצמן: היא לקחה את זה על עצמה ולכן אמרתי גם לבג"צ, אחד הדברים, ברגע שהיא לקחה על עצמה אז אין לי מה להוסיף.

<אהד הלוי: בגלל זה הגשנו בג"צ.

יעקב ליצמן: תגיש בג"צ עד מחרתיים, אבל אל תתערב כשאני מדבר.

יעקב ליצמן: אני חוזר ואומר, מה שאני חושב, יש לנו מישהו שיודע לבדוק את זה.

יעקב ליצמן: אני לא יודע לבדוק את זה.

יעקב ליצמן: אני לא חושב שאנחנו יודעים לבדוק את זה.

יעקב ליצמן: FDA מקובל על כל העולם.

יעקב ליצמן: מה שהוא יגיד אני אקבל.

מיקי רוזנטל: המדיניות היא ראויה, מדיניות הזהירות המונעת, שעד שלא נדע שזה לא מזיק, אז זה יהיה כמו סיגריה, אבל בשלב הזה שייקח כמה שנים יתכן, אייקוס עושה שטיפת מוח לציבור הישראלי כאילו הסיגריה הזאת היא סיגריה בריאה, ואנחנו לא עונים על זה.

יעקב ליצמן: הוא התחייב לבג"צ שהוא מקיים את זה כאילו זה סיגריה.

הוועדה למלחמה בנגע הסמים והאלכוהול): הוא עשה פרסום ענק "עתיד ללא עשן".

יעקב ליצמן: זה גם כמו סיגריות.

יעקב ליצמן: אותו דבר.

מיקי רוזנטל: זה מוצר חדש שמשרד הבריאות צריך להגיד, אל תגעו בו עד שלא יתברר אם הוא באמת מסוכן או לא.

<משה בר סימן טוב: כל ההגבלות שחלות על סיגריות חלות על זה.

מיקי רוזנטל: אני יודע, אבל הם עושים שטיפת מוח.

מיקי רוזנטל: אתה יודע כמה הם משקיעים.

מיקי רוזנטל: הם משקיעים בזה הון תועפות.

מיקי רוזנטל: משרד הבריאות אומר, נחכה, והם שוטפים את המוח לציבור.

אלי אלאלוף: המסר עבר, אבל אל תשכחו שכל זמן שאתם לוקחים זה על חשבון של חברים אחרים.

אלי אלאלוף: עבדאללה אבו מערוף ואחר כך הולכים למי שהציע הצעות שאנחנו אמורים להתייחס, אז אנחנו עוברים לחברת הכנסת יעל גרמן ואחר כך לחבר הכנסת איל בן ראובן.

אלי אלאלוף: בבקשה.

עבדאללה אבו מערוף: בוקר טוב כבוד השר, כבוד יושבי הראש, אלאלוף ותמר.

עבדאללה אבו מערוף: אני חבר ועדה גם במאבק בנגע הסמים.

עבדאללה אבו מערוף: טוב שאין דוח, אז יש זמן לדבר.

עבדאללה אבו מערוף: דרך אגב, הדוח הזה לא מעניין.

עבדאללה אבו מערוף: אנחנו יודעים מבחינה סטטיסטית כמה זה פוגע וכל הנתונים שישנם, כמה מחלות, כמה מתים.

עבדאללה אבו מערוף: טוב שלא היה דוח.

עבדאללה אבו מערוף: צריך להיות חידוד של התכנית, איך למנוע את העישון ולהפחית.

עבדאללה אבו מערוף: שלושה מישורים חשובים מאוד: צריך להקדיש את הכסף שצריך ואת הזמן לכל תחום: מניעה, התרעה והסברה.

עבדאללה אבו מערוף: אם אנחנו נעשה את זה ביחד, אני חושב שלא תהיה תכנית טובה ולא נמצה את המטרה כמו שצריך, לכן זה להתחיל במניעה והסברה אפילו בבתי ספר, חינוך.

עבדאללה אבו מערוף: צריכה להיות תכנית מיוחדת.

עבדאללה אבו מערוף: משרד החינוך צריך לתאם את זה בכיתות הגבוהות.

אלי אלאלוף: יש פה נציג משרד החינוך?

אלי אלאלוף: כן.

עבדאללה אבו מערוף: צריכה להיות תכנית מיוחדת בשיתוף עם משרד הבריאות ומשרד החינוך, בבתי הספר, איך לעשות תכנית הסברה טובה מאוד.

עבדאללה אבו מערוף: עניין שהערת, אכן אני בעד המיסוי כמה שאפשר.

עבדאללה אבו מערוף: נכון, עניים ולא עניים אבל זה עניין מאוד חשוב.

עבדאללה אבו מערוף: אני יודע שמיסוי והרבה כסף זה מרתיע.

עבדאללה אבו מערוף: ההתרעה צריכה להיות גם גורם חשוב מאוד.

עבדאללה אבו מערוף: צריך להתריע יותר בעניין הענישה.

עבדאללה אבו מערוף: אפשר להחמיר בענישה, מי שמפר את החוקים של העישון איפה שאפשר לעשן.

עבדאללה אבו מערוף: עניין של טיפול הגמילה.

עבדאללה אבו מערוף: אני יודע שבקופות חולים יש סדנאות, אבל זה לפעמים נתקע כשאין אפשרות ועולה כסף, לכן גם משרד הבריאות צריך לקחת את זה בחשבון.

<משה בר סימן טוב: זה קו הגמילה שאנחנו עושים.

עבדאללה אבו מערוף: בסדר, אוקיי, אז אני גם רוצה ששם יהיה יותר.

הוועדה למלחמה בנגע הסמים והאלכוהול): אגב, איך זה יעבוד עם קופות החולים?

<משה בר סימן טוב: יהיה קו גמילה לאומי.

<משה בר סימן טוב: אנחנו נסתדר איתם.

הוועדה למלחמה בנגע הסמים והאלכוהול): אתם תממנו והם יפנו את המטופלים?

<משה בר סימן טוב: נמצא איזשהו הסדר מימון איתם.

<משה בר סימן טוב: זה חלק מהדברים שנצטרך לעשות.

הוועדה למלחמה בנגע הסמים והאלכוהול): היום יש 6 מיליון שקל בסל התרופות - - -

עבדאללה אבו מערוף: וקמפיין מיוחד בעניין של האוכלוסיה הערבית שאצלה העניין של העישון הוא פי כמה יותר מהאוכלוסיה הכללית, לכן תכנית מיוחדת בשיתוף.

עבדאללה אבו מערוף: אני רוצה שתהיה בשיתוף פעולה מוגדל עם האגודה למלחמה בסרטן, אגודת הגליל ואגודת קידום הבריאות בכלל בצפון אצל האוכלוסיה הערבית, תכנית מותאמת.

עבדאללה אבו מערוף: גם העניין הנרגילות זה מאוד ספציפי.

<משה בר סימן טוב: לעניין של המגזר הערבי.

עבדאללה אבו מערוף: כן, גם עניין הנרגילות זה מאוד ספציפי שאכן אנחנו נדחוף - - -

יעקב ליצמן: נרגילות, הסכמתי.

עבדאללה אבו מערוף: בסדר, תודה.

אלי אלאלוף: תודה.

אלי אלאלוף: חברת הכנסת יעל גרמן.

יעל גרמן: תודה רבה לך.

יעל גרמן: כבוד השר ואדוני היושב ראש, אנחנו יושבים ומדברים בצורה מאוד מנומסת, למעשה על עניין של חיים ומוות.

יעל גרמן: אנחנו יודעים במפורש שהיום כ-8,000 איש מתים כתוצאה מנזקי העישון, מתוכם גם אלה שלא מעשנים, שמעשנים פאסיביים.

יעל גרמן: אני רוצה לומר לך אדוני השר, שאתה במשך השנתיים וחודשיים שאתה נמצא במשרד לא עשית דבר כדי למנוע את זה.

יעקב ליצמן: כמו שאת לא עשית שום דבר בשנה ושלושת רבעי כשהיית שרת הבריאות.

יעקב ליצמן: את לא העברת אפילו חוק אחד במשך שנה ושלושת רבעי כשהיית שרת הבריאות.

יעל גרמן: אני לא מדברת עלי.

יעל גרמן: אתה לא נתת לי להעביר כשאני רציתי להעביר.

יעל גרמן: אתה היית אופוזיציה לחוק שעכשיו אתה רוצה - - -

יעקב ליצמן: הייתה לך קואליציה.

יעקב ליצמן: העברת מה שרצית?

יעקב ליצמן: לא עשית כלום.

אלי אלאלוף: אדוני השר, תאפשר.

יעקב ליצמן: לא, היא אומרת לי שאני לא עשיתי שנתיים.

יעקב ליצמן: שתגיד מה שהיא עשתה.

יעל גרמן: אדוני השר, לא עשית שום דבר עד היום ועכשיו אתה בא ואתה מספר לנו שאתה מגיש משהו סוף המושב שלנו, כאשר אפשר יהיה להתחיל לדון בו רק בנובמבר, זאת אומרת שיחלפו שלוש שנים.

יעל גרמן: אין שום סיכוי שהסקר הבא שתעשו יראה שיש ירידה, ולו רק בגלל דבר אחד, בגלל האייקוס.

יעל גרמן: אני לא מבינה מה ההתעקשות הזו לבוא ולהימנע.

יעל גרמן: אתה מדבר על ה-FDA?

יעל גרמן: אתה מדבר על ארצות הברית?

יעל גרמן: תעשה מה שארצות הברית אמרה.

יעל גרמן: ארצות הברית אמרה ההיפך ממך.

יעל גרמן: עד שלא יוכיחו לי שזה לא מזיק, אני אוסרת על השיווק.

יעל גרמן: אתה לא אוסר על השיווק.

יעל גרמן: אתה נותן לחברה סינית שמוכרת לנו במסווה של צלופן, שקרים.

יעל גרמן: אתה נותן לה לשווק ועל ידי כך להמשיך ולגרוע ולזרוע הרס ומוות.

יעל גרמן: אני מבקשת ממך שממש כמו שבארצות הברית עשו, דבר ראשון תאסור את השיווק של הדבר הזה.

יעל גרמן: כשיוכיחו שהוא לא מזיק, אז תרשה לשווק את זה ולא כפי שאתה עושה.

יעל גרמן: דבר אחרון שאני רוצה לומר, אני העליתי הצעה.

יעל גרמן: דרך אגב, לכל הצעות החוק שהיו בנושא עישון, התנגדת.

יעל גרמן: גם להצעות שלי.

יעל גרמן: איך אתה יכול לבוא ולומר לנו שאתה בעד מניעת עישון וכאשר מביאים חוקים מאוד מאוד פשוטים שמדברים על מניעת עישון, אתה מתנגד להם?

יעל גרמן: אתה התנגדת לחוק שבא ומבקש להטיל מס קטן מאוד על מס הקנייה של הסיגריות, מס מאוד קטן שלא ישפיע בשום דבר על הכיס של אף אחד, אבל יוכל להביא לכך שתהיה לנו קרן ומן הקרן הזו אנחנו נוכל לפעול כדי שבאמת ימנעו מעישון.

יעל גרמן: ביקשו ממני להוריד את ולהעלות את זה כהצעה לסדר ואני מעלה את זה כאן להצעה לסדר.

יעל גרמן: אני עכשיו פונה אליך אדוני היושב ראש.

יעל גרמן: בואו נעשה מעשה, אנחנו כאן בוועדה הזאת.

יעל גרמן: בואו נקבל את ההצעה לסדר ונבקש גם מהשר וגם ממשרד האוצר, לא רוצים להעלות מס?

יעל גרמן: שלא יעלו מס.

יעל גרמן: עמד סגן שר האוצר, החמוד והנחמד כמו שאומר ידידי יהודה גליק, באמת אדם מקסים, איציק כהן, ובא ואמר, מי אומר שצריך להעלות מס?

יעל גרמן: אפשר אולי למצוא מקורות מפה ומשם, גם במשרד הבריאות וגם באוצר ולהקים את אותה קרן.

יעל גרמן: אני מבקשת שנקבל החלטה להקים קרן שכל מטרתה יהיה למנוע את נזקי העישון.

יעל גרמן: אני חוזרת ואומרת ואני מבקשת לאסור על השיווק של האייקוס כל עוד שלא הוכח שהוא לא מזיק.

אלי אלאלוף: תודה.

אלי אלאלוף: אדון גליק, בבקשה.

יהודה גליק: ראשית, אדוני השר ואדוני המנכ"ל, תודה רבה על ההצעה שהגשתי ושאתם הולכים להגיש.

יהודה גליק: אני חושב שכל פעולה שנעשית כדי להילחם בעישון, תבורך, ובהחלט מן הראוי ואני מאוד מקווה כמו שאמר פה ידידי נחמן וכמו שאמרה פה יעל גרמן, שתוביל את זה כמו שנלחמת על טיפול שיניים לילדים, כמו שנלחמת על הוצאת השומן.

יהודה גליק: פה מדובר בפיקוח נפש.

יהודה גליק: כל מה שתרצה, וחי בהם ונשמרתם לנפשותיכם.

יהודה גליק: ידנו לא שפכו את הדם זה.

יהודה גליק: כל המחויבות על עמידה פה, על הרוצח מספר 1 בעולם ובמדינת ישראל, כשבכל העולם המגמה היא כוללנית כמו שתמר זנדברג מדברת בשבועות האחרונים וכמו שצה"ל מדבר, מגמה לכלות את נושא העישון מן העולם.

יהודה גליק: כמה דברים לגבי הדברים שהעליתם.

יהודה גליק: א', הציבור החרדי רוצה להשוות בין אוניברסיטאות לישיבות.

יהודה גליק: אני מציע שבתוך החוק יופיע גם שאסור לעשן בישיבות.

יהודה גליק: נדמה לי שזה דבר שהוא בהחלט - - -

יעקב ליצמן: מה שחל על כולם, חל על חרדים.

יהודה גליק: מאה אחוז.

יהודה גליק: אני רוצה שיחול גם על ישיבות.

יהודה גליק: מה דעתך אדוני השר שבעיתון "המודיע" מחר תהיה מודעה גדולה, עידוד קניית חזיר, ובעמוד השני תהיה גם מודעה שיהיה כתוב, מן הראוי לא לאכול חזיר, באותו עמוד אפילו, באותו גודל אפילו.

יהודה גליק: האם "המודיע" יסכים לפרסם מודעה כזאת?

יהודה גליק: זה יהיה באותו עמוד.

יהודה גליק: כמו שיפרסמו, כדאי לאכול חזיר, מאוד טעים, מאוד בריא וליד זה גם.

יהודה גליק: אתה תתמוך בזה?

יהודה גליק: אני משוכנע שלא, אז למה דבר שהוא איסור, חמירא סכנתא מאיסורא, אנחנו יודעים, למה בדבר הזה העיתונות החרדית הם גדולי המפרסמים של הסיגריות?

יהודה גליק: אז להוסיף להם עוד כסף וגם לצ'פר אותם, ניתן לכם עוד פרסום על זה.

יהודה גליק: לאסור איסור פרסום גורף.

יהודה גליק: ודאי שאתם צודקים על ההחלטה שלכם, איסור ברשתות, אבל גם בעיתונות הכתובה.

יהודה גליק: נושא שאתה התנגדת לו בעבר, אני לא מבין למה, לאסור עישון ברכבים שילדים קטנים נוסעים בהם.

יהודה גליק: למה הדבר הזה לא מופיע?

יהודה גליק: כמו כן, הגבלת הגיל של מכירת הסיגריות.

יהודה גליק: אגב, כל אחד מאיתנו פה הגיש איזו הצעת חוק.

יהודה גליק: אנחנו מוכנים כולנו לוותר על כל הצעות החוק.

יהודה גליק: שהממשלה תוביל את המאבק כמאבק לאומי, כמאבק שכולנו כלולים בו.

יהודה גליק: אולי אני יכול להבין את ההתנגדות שלך לתמונות מכוערות, אבל חבילות אחידות זה דבר שהולך היום בכל העולם.

יהודה גליק: עכשיו חזרתי מקנדה.

יהודה גליק: זה קיים שם.

יהודה גליק: באוסטרליה זה קיים.

יהודה גליק: בכל העולם חבילות אחידות.

יהודה גליק: מה שקורה בפועל היום, בעצם המדינה כאילו מסבסדת את הסיגריות כי המיסוי הוא מצחיק, המחיר של הסיגריות עולה ועולה, אבל המיסוי נשאר.

יהודה גליק: על הטבק בכלל לא ממסים.

יהודה גליק: אני פניתי ליועץ המשפטי לממשלה, ביקשתי להפליל את חברות הסיגריות.

יהודה גליק: הרי פה מדובר על מוצר שאין לו תועלת.

יהודה גליק: זו לא המכונית שאתה אומר, השוואת תועלת של מכונית לעומת תאונות דרכים.

יהודה גליק: זה לא הפלאפון שאתה משווה את התועלת שלו.

יהודה גליק: פה מדובר על מוצר שכל יעדו הוא להרוג את האנשים.

יהודה גליק: הוא גם ממכר וכשאתה משתמש בו על פי הוראת היצרן, אתה הורג את עצמך.

יהודה גליק: אם מיליון אנשים היום מעשנים, 600,000 מתוכם בעשרים שנה הקרובות ימותו מזה.

יהודה גליק: כשיש מגיפה, שפעת חזירים, כשיש עשרה אנשים חולים, עושים מהומה.

יהודה גליק: כשיש פה מגיפה ש-600,000 מתים מתוכה, צריך התגייסות כוללת של כל המערכת.

יהודה גליק: לגבי ערבים.

יהודה גליק: אצל ערבים זו לא רק מלחמה נגד, זה לתת גם משהו חיובי.

יהודה גליק: הרי מה קורה עם האוכלוסיה הערבית?

יהודה גליק: אין מספיק מרכזי תרבות.

יהודה גליק: באים הנוער הביתה, איפה הם יבלו?

יהודה גליק: בבית הנרגילה.

יהודה גליק: צריך להוסיף תוספת של פעילות לשעות הפנאי, לא רק להיאבק נגד.

אלי אלאלוף: חברים, אני חייב להגיד שאני מרגיש רע בדיון הזה מסיבה אחת, שהגיע ציבור כל כך מכובד, כל כך גדול ואנחנו חברי הכנסת לא אפשרנו להם לדבר.

אלי אלאלוף: יש גבול כמה.

אלי אלאלוף: חבר'ה, אותה צנזורה לעצמנו קצת.

אלי אלאלוף: אנחנו נקיים דיון של שעתיים אחרי שהדוח יהיה מוכן ורשות הדיבור הראשונה תהיה אך ורק לציבור כדי לתקן את העיוות של היום, ואני מתנצל על כך.

<עמוס האוזנר: בינתיים, אגב, יש לנו הצעות בכתב.

אלי אלאלוף: אין לי ברירה.

אלי אלאלוף: לפי התקנון גם אני חייב לסגור את הישיבה בשעה 11:00.

אלי אלאלוף: הדיון הוא כל כך חשוב, כל כך זקוק לביטוי של כל המשתתפים.

אלי אלאלוף: אני מבקש מכם את הבנתכם ובשלב זה אני סוגר את הישיבה.

אלי אלאלוף: תודה.